**Н А Ц Р Т**

На основу члана 37. став 1. тачка 28 Статута Града Ниша („Службени лист Града Ниша", број 88/2008, 143/2016 и 18/2019),

Скупштина Града Ниша, на седници одржаној дана \_\_\_\_\_\_\_\_\_\_\_\_\_\_\_. године, донoси

**О Д Л У К У**

**О ДОПУНАМА ОДЛУКЕ О ПОДСТИЦАЈУ РАЗВОЈА ТАЛЕНТОВАНИХ УЧЕНИКА И СТУДЕНАТА**

Члан 1.

Одлука о подстицају развоја талентованих ученика и студената („Сл. лист Града Ниша“, број 49/2005, 49/2006 и 83/2012 – др. одлука), се допуњује тако што се у члану 2. став 1. после тачке 2 додаје нова тачка 3 која гласи:

„3) награђивање ученика генерације“.

Досадашње тачке 3 и 4 постају тачке 4 и 5.

Члан 2.

После члана 20 додају се нови чланови који гласе

„Члан 20а

Ученицима генерације основних и средњих школа Град Ниш додељује награде.

Члан 20б

Надлежни органи основних и средњих школа на територији Града Ниша доносе одлуку о избору ученика за ђака генерације.

Одлуку из става 1 овог члана доставља се у писаном облику најкасније 10 дана од завршетка школске године управи надлежној за послове образовања.

Члан 20в

Награда ученицима генерације се састоји од дипломе и новчаног износа.

Висину новчаног износа награде из става 1. овог члана, примерену условима времена у којем се додељује, на предлог Комисије за подстицај развоја талентованих ученика и студената, утврђује Градско веће, решењем о додели награда.

Награде уручује Градоначелник на пригодној свечаности.“

Члан 3.

Ова одлука ступа на снагу осмог дана од дана објављивања у "Службеном листу Града Ниша".

Број:\_\_\_\_\_\_\_\_\_\_\_\_\_\_\_\_\_\_\_\_\_

У Нишу \_\_\_\_\_\_\_\_\_\_\_\_\_\_\_\_\_

**СКУПШТИНА ГРАДА НИША**

Председник

Проф. др Игор Новаковић

**О б р а з л о ж е њ е**

Чланом 1. Одлуке о подстицају развоја талентованих ученика и студената („Сл. лист Града Ниша“, број 49/2005, 49/2006 и 83/2012 – др. одлука) прописано је да се овом одлуком утврђује начин подстицаја и стимулисања рада и развоја талентованих ученика и студената у циљу постизања натпросечних резултата. Чланом 4 став 2 у алинеји 2 предвиђено је да се приликом утврђивања права талентованих ученика у смислу ове одлуке узимају у обзир и званична признања за изванредан успех у школовању, између осталог признање „Ђак генерације“. Награђивањем носилаца признања „ђак генерације“ додатно се оснажују најбољи ученици, а истовремено и олакшава приступ другим подстицајима.

За реализацију ове Одлуке нису потребна додатна средства.

На основу изложеног, предлаже се доношење Одлуке о допунама Одлуке о подстицају развоја талентованих ученика и студената.